Ugland ble sivilingeniør i 1949 på King's College i Newcastle. I 1951 begynte han å arbeide i Uglands Rederi, som faren eide. Da faren døde i 1960, overtok han Uglands Rederi som hovedaksjonær sammen med broren Johan Jørgen Ugland med 26 prosent av aksjene hver. I 1966 opprettet han rederiet Ugland Management Co. Han gikk ut av rederivirksomhetene i 1996, og han og kona delte formuen med sine tre sønner.